Luftens siste mester

Luftens siste mester (originaltittel: The Last Airbender) er en amerikansk action-, eventyr- og fantasyfilm fra 2010, regissert av M. Night Shyamalan. Det er en realfilm basert på den første sesongen av den animerte TV-serien Avatar: The Legend of Aang.


== Handlingsreferat ==
Ett århundre har gått siden Fire Nation erklærte krig mot de andre tre nasjonene Air, Water og Earth i deres forsøk på å erobre verden. Sokka og søsteren Katara, som tilhører Southern Water Tribe, oppdager et uvanlig isfjell. De kommer seg inn i isfjellet og dette frigjør en lysstråle som avslører en 12 år gammel gutt som heter Aang og hans flygende bison ved navn Appa. Zuko, en vanæret prins av Fire Nation, oppdager lyset fra Aangs løslatelse og ankommer Southern Water Tribe, og krever at landsbyboerne gir ham "Avataren" den eneste personen som er i stand til å manipulere, eller "bøye" alle fire elementene i luft, vann, jord og ild.
Aang unnslipper skipet fra Fire Nation og flyr sin vei på Appa. Sammen med Sokka og Katara reiser Aang til Southern Air Temple, hvor Aang får vite at han befant seg inni isfjellet i et århundre, og at Fire Nation har utslettet Air Nomads - inkludert Aangs tidligere mentor og verge Gyatso. De reiser til en landsby i "Earth Kingdom" som kontrolleres av Fire Nation. Når de blir arrestert og fengslet, arrangerer de et opprør, og beseirer soldatene fra Fire Nation som okkuperer landsbyen. Aang forteller Katara og Sokka at han bare kjenner til luft-bøyning og ennå ikke har mestret de tre andre elementene.
De tre vennene finner veien til Northern Water Tribe, hvor Aang kan lære fraav vann-bøyende mestere. Men Aang blir forrådt av en bonde, og de blir tatt til fange av soldater fra Fire Nation ledet av kommandør Zhao. Imidlertid hjelper en maskert morder som kalles for 'The Blue Spirit' dem å stikke av. Zhao forsøker igjen å drepe Zuko, men Zuko overlever og sniker seg om bord på Zhaos skip, og ett nytt intens slag oppstår.


== Skuespillere ==
Noah Ringer som Aang: En air-bender som forsøker å "bøye" forskjellige elementer.
Dev Patel som prins Zuko. En 16 år gammel prins tilhørende Fire Nation som er nevø av Iroh.
Nicola Peltz som Katara. En 14 år gammel jente fra Southern Water Tribe.
Jackson Rathbone som Sokka. Den 15 år gamle broren til Katara.
Shaun Toub som General Iroh, og onkel til Zuko.
Aasif Mandvi som Admiral Zhao: Kommandør fra Fire Nation.
Seychelle Gabriel som prinsesse Yue.
Cliff Curtis som Fire-Lord Ozai: Øverste leder for Fire Nation.
Summer Bishil som prinsesse Azula: 14 år gammel, og søsteren til Zuko.
Francis Guinan som mester Pakku fra Northern Water Tribe som lærte Aang å bøye vann.
Keong Sim som Tyro: Kan bøye jord, og bor i en okkupert landsby kontrollert av Fire Nation.
John Noble gir stemme til The Dragon Spirit:
Katharine Houghton som Kanna: Bestemor til Katara og Sokka.
Damon Gupton som Gyatso: Aang’s mentor og bestevenn fra Northern Air Temple.


== Eksterne lenker ==
Offisielt nettsted 
(en) The Last Airbender (2010 film) – kategori av bilder, video eller lyd på Commons 
(en) Luftens siste mester på Internet Movie Database 
(no) Luftens siste mester hos Filmfront 
(sv) Luftens siste mester i Svensk Filmdatabas 
(da) Luftens siste mester i Danmark Nationale Filminstitut 
(fr) Luftens siste mester på Allociné 
(nl) Luftens siste mester på MovieMeter 
(en) Luftens siste mester på AllMovie 
(en) Luftens siste mester på Rotten Tomatoes 
(en) Luftens siste mester på Metacritic 
(en) Luftens siste mester på Box Office Mojo